CELEX: 22009D0153
Language: da
Date: 2009-12-04 00:00:00
Title: Det Blandede EØS-udvalgs Afgørelse nr. 153/2009 af 4. december 2009 om ændring af bilag XXI (Statistikker) og protokol 30 til EØS-aftalen om særlige bestemmelser for tilrettelæggelse af samarbejdet på det statistiske område

11.3.2010   
            
            
               DA
            
            
               Den Europæiske Unions Tidende
            
            
               L 62/56
            
         DET BLANDEDE EØS-UDVALGS AFGØRELSE
   Nr. 153/2009
   af 4. december 2009
   om ændring af bilag XXI (Statistikker) og protokol 30 til EØS-aftalen om særlige bestemmelser for tilrettelæggelse af samarbejdet på det statistiske område
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag XXI til aftalen blev ændret ved Det Blandede EØS-udvalgs afgørelse nr. 113/2009 af 22. oktober 2009 (1).
            
         
               (2)
            
            
               Protokol 30 til aftalen blev ændret ved Det Blandede EØS-udvalgs afgørelse nr. 90/2009 af 3. juli 2009 (2).
            
         
               (3)
            
            
               Europa-Parlamentets og Rådets forordning (EF) nr. 223/2009 af 11. marts 2009 om europæiske statistikker og om ophævelse af forordning (EF, Euratom) nr. 1101/2008 om fremsendelse af fortrolige statistiske oplysninger til De Europæiske Fællesskabers Statistiske Kontor, Rådets forordning (EF) nr. 322/97 om EF-statistikker og Rådets afgørelse 89/382/EØF, Euratom om nedsættelse af et udvalg for De Europæiske Fællesskabers statistiske program (3) bør indarbejdes i aftalen.
            
         
               (4)
            
            
               Forordning (EF) nr. 223/2009 ophæver Europa-Parlamentets og Rådets forordning (EF) nr. 1101/2008 (4) og Rådets forordning (EF) nr. 322/97 (5), der er indarbejdet i aftalen, og som derfor bør slettes fra aftalen.
            
         
               (5)
            
            
               Alle henvisninger til Udvalget for Det Statistiske Program (SPC) i protokol 30 til aftalen bør erstattes med en henvisning til Udvalget for det Europæiske Statistiske System (ESSC) —
            
         VEDTAGET DENNE AFGØRELSE:
   Artikel 1
   I bilag XXI til aftalen foretages følgende ændringer:
   
               1)
            
            
               Punkt 17 (Europa-Parlamentets og Rådets forordning (EF) nr. 1101/2008) affattes således:
               »32009 R 0223: Europa-Parlamentets og Rådets forordning (EF) nr. 223/2009 af 11. marts 2009 om europæiske statistikker og om ophævelse af Europa-Parlamentets og Rådets forordning (EF, Euratom) nr. 1101/2008 om fremsendelse af fortrolige statistiske oplysninger til De Europæiske Fællesskabers Statistiske Kontor, Rådets forordning (EF) nr. 322/97 om EF-statistikker og Rådets afgørelse 89/382/EØF, Euratom om nedsættelse af et udvalg for De Europæiske Fællesskabers statistiske program (EUT L 87 af 31.3.2009, s. 164).«
            
         
               2)
            
            
               Punkt 17a (Rådets forordning (EF) nr. 322/97) udgår.
            
         Artikel 2
   I protokol 30 til aftalen foretages følgende ændringer:
   
               1)
            
            
               Artikel 1, stk. 6, affattes således:
               »Behandlingen af statistikker fra EFTA-staterne sker på grundlag af Europa-Parlamentets og Rådets forordning (EF) nr. 223/2009 af 11. marts 2009 om europæiske statistikker (EUT L 87 af 31.3.2009, s. 164).«
            
         
               2)
            
            
               Ordene »Udvalget for Det Statistiske Program« i artikel 1, stk. 1, erstattes med ordene »Udvalget for det Europæiske Statistiske System«.
            
         
               3)
            
            
               »SPC/EØS« i artikel 1, stk. 1, og 1, stk. 7, erstattes med »ESSC/EØS«.
            
         Artikel 3
   Den islandske og den norske udgave af forordning (EF) nr. 223/2009, der offentliggøres i Den Europæiske Unions Tidendes EØS-tillæg, er begge autentiske.
   Artikel 4
   Denne afgørelse træder i kraft den 5. december 2009, forudsat at Det Blandede EØS-udvalg har modtaget alle meddelelser i henhold til aftalens artikel 103, stk. 1 (6).
   Artikel 5
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 4. december 2009.
      
         
            På vegne af Det Blandede EØS-udvalg
         
         Oda Helen SLETNES
         
            Formand
         
      
   
   
      (1)  EUT L 334 af 17.12.2009, s. 15.
   
      (2)  EUT L 277 af 22.10.2009, s. 43.
   
      (3)  EUT L 87 af 31.3.2009, s. 164.
   
      (4)  EUT L 304 af 14.11.2008, s. 70.
   
      (5)  EFT L 52 af 22.2.1997, s. 1.
   
      (6)  Ingen forfatningsmæssige krav angivet.